Pindstrup Centret vil gerne fortsat kunne tilbyde børn og unge, med og uden handicap, fantastiske ferieophold. Vi har siden 1971 modtaget store donationer fra private, fonde og virksomheder uden at skulle betale skat. De donationer gør det muligt for os at afvikle vores ferielejre. For at vi fortsat kan modtage skattefrie donationer, skal vi hvert år INDEN den 1. december dokumentere, at en bred kreds af privatpersoner støtter fonden med minimum 200 kr. pr. person – ellers kan vi IKKE længere modtage skattefrie gaver til formålet. Derfor går 200 kr. af deltagerbetaling ind som gave til Fonden FamilieNet. Du er dermed som deltager med til at hjælpe os til fortsat at kunne afvikle lejre for børn med og uden handicap.